Na osnovu člana 45 Zakona o lokalnoj samoupravi (“Sl.list RCG”, br. 42/03, 28/04, 75/05, 13/06, i “Sl.list CG”, br. 88/09, 03/10, 73/10, 38/12, 10/14, 57/14 i 03/16) i člana 23 stav 2 i 3, člana 45a stav 2 i člana 22 stav 1 Zakona o zaradama zaposlenih u javnom sektoru (“Sl.list CG“, br. 16/16 i 83/16) i člana 31 Statuta Opštine Tivat (”Sl.list RCG-opštinski propisi”, br. 40/04, 26/06 i “Sl.list CG-opštinski propisi”, br. 12/11, 21/11 i 03/13), uz prethodnu saglasnost Ministarstva finansija Crne Gore br. 03-5907/1 od 11.04.2017. godine, Skupština opštine Tivat na sjednici održanoj dana \_\_\_\_\_\_\_\_\_\_\_ 2017. godine, donijela je

**O D L U K U**

**O**

 **zaradama lokalnih funkcionera u Opštini Tivat**

Član 1

Ovom odlukom utvrđuju se koeficijenti za zarade lokalnih funkcionera po osnovu vršenja funkcije i lica koje imenuje Skupština opštine Tivat (u daljem tekstu: Skupština), u skladu sa zakonom kojim se uređuju zarade zaposlenih u javnom sektoru.

 Član 2

 Lokalni funkcioneri su :

- Predsjednik Opštine,

- Predsjednik Skupštine opštine,

- Potpredsjednik Opštine,

- Glavni administrator Opštine.

Član 3

Izrazi koji se u ovoj odluci koriste za fizička lica u muškom rodu podrazumijevaju iste izraze u ženskom rodu.

Član 4

Sredstva za isplatu zarade, naknade zarada i druga primanja lokalnih funkcionera utvrđuju se u procesu planiranja budžeta Opštine Tivat.

Član 5

Podaci o zaradama i naknadi zarada i drugim primanjima lokalnih funkcionera dostupni su javnosti, u skladu sa zakonom.

 Član 6

Koeficijenti za utvrđivanje zarade lica iz člana 2 ove odluke iznose:

**Grupa Funkcija Koeficijent**

**Poslova**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 B 18 Predsjednik Opštine 18.40

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 C 2 Predsjednik Skupštine 17.48

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 C 4 Glavni administrator 16.56

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 C 4 Potpredsjednik Opštine 16.56

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Član 7

Stupanjem na snagu ove odluke prestaje da važi Odluka o zaradama i drugim primanjima lokalnih funkcionera i lica koja imenuje Skupština opštine Tivat (“Sl. list RCG-opštinski propisi“, br. 03/07 i 26/08).

Član 8

Ova odluka stupa na snagu osmog dana od dana objavljivanja u “Službenom listu Crne Gore-opštinski propisi“.

Broj:\_\_\_\_\_\_\_\_\_\_\_\_\_\_\_\_

Tivat:\_\_\_\_\_\_\_\_\_\_\_\_\_\_\_

 SKUPŠTINA OPŠTINE TIVAT

 Predsjednik Skupštine

 Ivan Novosel

 **O b r a z l o ž e n j e:**

**PRAVNI OSNOV** za donošenje Odluke o zaradama lokalnih funkcionera i lica koja imenuje Skupština sadržan je u članu 45 stav 1 tačka 2 Zakona o lokalnoj samoupravi, članu 23 stav 2 Zakona o zaradama zaposlenih u javnom sektoru kojim je predviđeno da se zarade lokalnih funkcionera utvrđuju u okviru Grupe poslova B i C, a ne više od Podgrupe B 8 iz člana 22 stav 1 Zakona o zaradama u javnom sektoru , aktom nadležnog organa lokalne samouprave uz prethodno pribavljenu saglasnost Ministarstva i članu 31 stav 1 alineja 2 Statuta Opštine Tivat kojima je propisano da skupština donosi propise i druge opšte akte.

**RAZLOZI ZA DONOŠENJE** ove odluke sadržani su u potrebi njenog usklađivanja sa Zakonom o zaradama zaposlenih u javnom sektoru (“Sl.list CG“, br. 16/16, 83/16) kojim je propisano da će se odredbe posebnih zakona, drugih propisa, kolektivnih ugovora i drugih akata kojima se uređuju zarade, naknade zarade i druga primanja zaposlenih iz člana 2 ovog zakona, uskladiti sa ovim zakonom u roku od 60 dana od dana stupanja na snagu ovog zakona (član 45 stav 1).

SADRŽINA ODLUKE:

U **članu 1** regulisan je predmet uređivanja odluke u skladu sa Pravno-tehničkim pravilima za izradu propisa koji se odnosi na utvrđivanje koeficijenata za zarade lokalnih funkcionera u opštini Tivat i lica koje imenuje skupština. Zakonom o zaradama zaposlenih u javnom sektoru u potpunosti je uređen način utvrđivanja i ostvarivanja prava na zaradu, naknadu zarade i druga primanja zaposlenih u javnom sektoru, način obezbjeđivanja sredstava, prava po prestanku funkcije lica iz Grupe poslova A, B i C tog zakona i druga pitanja od značaja za ostvarivanje ovih prava (član 1), te se lokalnom odlukom mogu uređivati samo ona pitanja za čije je regulisanje zakon dao izričit pravni osnov i definisao opseg te regulative.

U **članu 2** pobrojani su lokalni funkcioneri u skladu sa članom 86 Zakona o lokalnoj samoupravi.

U **članu 3** utvrđen je princip rodne ravnopravnosti po pitanju izraza koji su u ovoj odluci upotrebljeni za fizička lica u muškom rodu, u skladu sa članom 11 Zakona o rodnoj ravnopravnosti kojim je propisano da opština, Glavni grad i Prijestonica, u okviru svojih nadležnosti, podstiču i ostvaruju rodnu ravnopravnost, odnosno preduzimaju mjere i aktivnosti od značaja za ostvarivanje rodne ravnopravnosti.

U **članu 4** se utvrđuje način procesa planiranja sredstava za isplatu zarade, naknade zarade i druga primanja.

U **članu 5** se utvrđuje transparentnost i dostupnost podataka o zaradama, naknadi zarada i drugim primanjima lokalnih funkcionera ukupnoj javnosti.

U **članu 6** su utvrđeni koeficijenti za lokalne funkcionere,sve u skladu sa članom 90 Zakona o lokalnoj samoupravi i članovima 22 i 23 Zakona o zaradama zaposlenih u javnom sektoru.

**Predsjedniku Opštine** se određuje koeficijent u skladu sa članom 23 stav 3 Zakona o zaradama zaposlenih u javnom sektoru. Navedenim je propisano da se koeficijent za utvrđivanje zarade gradonačelnika i predsjednika opštine utvrđuje zavisno od broja stanovnika u lokalnoj samoupravi i to: Grupa 2, kriterijum od 10.000 do 50.000 stanovnika, **koeficijent 18,40**.

**Predsjedniku Skupštine** utvrđen je **koeficijent 17.48**.

Članom 54 stav 1 Zakona o lokalnoj samoupravi propisano je da predsjednik skupštine saziva skupštinu, predsjedava i rukovodi njenim radom i stara se o realizaciji njenih odluka i drugih akata.

**Potpredsjedniku Opštine** utvđen je **koeficijent 16.56**.

Članom 69 Zakona o lokalnoj samoupravi propisano je da opština ima jednog ili više potpredsjednika. Mandat potpredsjednika traje koliko i mandat predsjednika Opštine ukoliko zakonom nije drugačije uređeno. Potpredsjednik zamjenjuje predsjednika opštine u slučaju njegove odsutnosti ili spriječenosti i vrši druge poslove koje mu predsjednik povjeri.

**Glavnom administratoru** utvrđen je **koeficijent 16.56**.

Članom 74 stav 1 i 2 Zakona o lokalnoj samoupravi propisano je da glavni administrator koordinira rad organa lokalne uprave i službi, stara se o zakonitosti, efikasnosti i ekonomičnosti njihovog rada, daje stručna uputstva i instrukcije o načinu postupanja u vršenju poslova, daje mišljenje na akt o unutrašnjoj organizaciji i sistematizaciji poslova organa lokalne uprave i službi i vrši druge poslove koje mu povjeri predsjednik opštine, te da ima ovlašćenja drugostepenog organa u upravnim stvarima iz nadležnosti opštine.

Budući da je funkcija glavnog administratora imanentna isključivo lokalnoj samoupravi a ne i državnoj upravi, to su poslovi glavnog administratora morali utvrditi kao približni određenim poslovima u državnoj upravi.

**Članom 7** i **8** utvrđen je datum prestanka važenja ranije odluke i stupanje na snagu ove odluke.

Na osnovu izloženog, predlaže se Skupštini da donese Odluku o zaradama lokalnih funkcionera Opštine Tivat.

 Predlagač

 Predsjednica Opštine